NRK Urørt

***NRK Urørt*** er et norsk nettsted og et radioprogram som har gått på NRK Radio siden 2000. Programmet lar uetablerte norske musikkartister eksponere musikken sin gratis via Internett. Et utvalg av artistene blir også spilt på radio. Programmet har sendetid på NRK P3 hver onsdag klokken 18–20.    

Redaksjonen består av programleder Nina Gjertsen og prosjektleder Jon Vu-Yen Nguyen. De jobber blant annet med å lytte og vurdere musikk som lastes opp og i samarbeid med musikkprodusenter i NRK P3 plukker de ut en artist som blir Månedens Urørt. Denne artisten får ekstra eksponering på radio, nett og i sosiale medier. Det ble tidligere ledet av Mari Garås Monsson.  

*Urørt* inngikk i 2005 et samarbeid med Zoom, en konkurranse for ukjente og usignerte band og en påfølgende turné. Zoom endret samtidig navn til Zoom Urørt. Prosjektet samarbeider også med Norwegian Wood og er med å plukke ut band som skal spille på Urørt Underwood-scenen på festivalen. Dette samarbeidet opphørte etter 2009.

Tidligere ga *Urørt* også ut en CD med navnet *Rørt og Urørt* hvor blant andre finalistene fra dét årets Urørtfinale var med.

## Urørt på mobile plattformer
I 2011 ble Urørts musikkbase også gjort tilgjengelig gratis for mobile enheter og ble tilgjengelig for iPhone/iOS, Android og Nokia-telefoner. Urørt-appen mottok i 2011 en rekke priser, blant annet Gulltaggen, Gulltasten og Sterk Reklame. Urørt formidler i dag musikk gjennom Instagram, nett og radio. 

## Månedens Urørt
Første onsdag i måneden annonseres Månedens Urørt. I løpet av 30 dager får en artist eller et band mye omtale i P3s kanaler på nett og i radio. Konseptet med Månedens Urørt ble innført i januar 2019. Før det ble de artistene valgt hver uke, men Urørt-redaksjonen mente at artistene trengte mer oppmerksomhet enn bare én uke.

## Årets Urørt

Hvert år plukkes et utvalg av artistene (de siste årene 3 artister) fra nettstedet ut til Urørtfinalen, hvor Årets Urørt blir kåret. Utvelgelsen gjøres av Urørtredaksjonen og musikkjournalister i P3. Vinneren kåres av publikum og en fagjury under et finaleshow. I tillegg blir vinnerlåta listet på P3s spillelister, og artisten får spillejobber på flere av de største festivalene i Norge. Fra 2018 ble Urørtfinalen flyttet til høsten og vinneren får opptre under *[[P3 Gull]]*-utdelingen. Det ble derfor arrangert to Urørtfinaler og kåret to vinnere dette året, en om som vanlig om våren og en om høsten.

I tidligere utgaver av Urørtfinalen, besto finalistene av de 12 vinnerne av månedens Urørt, men nå plukkes finalistene av de artistene som kåres til Månedens Urørt gjennom året. Finalen blir normalt direktesendt på NRK3. De første årene ble finalen arrangert i forbindelse med . Fra 2008 til 2015 ble den arrangert på Studentersamfundet i Trondhjem, og siden på Sentrum Scene (2016), Kulturkirken Jakob (2017) og Mathallen Oslo (vår 2018). Fra og med høstfinalen 2018 ble kåringen arrangert som en del av radioprogrammet *Christine* på P3, og siden 2020 har finalen blitt arrangert på NRK sitt hovedkvarter på Marienlyst. I 2022 ble finalen, for første gang siden våren 2018, avholdt som et publikumsarrangement på underholdningsbaren Brød & Sirkus i Oslo. I 2023 falt valget på SALT Art & Music, i 2024 på Rockefeller.

### Vinnere
* 2001: Tennis
* 2002: Ugress
* 2003: Sissy Wish
* 2004: Side Brok
* 2005: Anja
* 2006: Heroes and Zeros
* 2007: Ida Maria 
* 2008: Matias Tellez
* 2009: Pony the Pirate
* 2010: The Pink Robots
* 2011: Honningbarna
* 2012: Mikhael Paskalev
* 2013: Phil T. Rich
* 2014: Sigurd Julius
* 2015: Kristian Kristensen
* 2016: Cezinando
* 2017: Dårlig Vane
* 2018 (vår): 
* 2018 (høst): Girl in red
* 2019: Iris
* 2020: Henrik Felipe
* 2021: Rambow
* 2022: Michelle Ullestad
* 2023: Hillari
* 2024: Anakin Justin
* 2025: Girl Group

### Øvrige finalister
* 2003: Unknown Joe, Cranleigh, Label, Elektrofant, Jef,  Tungklovn, Freakshow, Anci, x.lover
* 2004: Superfamily, Mayflies, Rigmor, Fabio Matador, MUA & Shaun Bartlett, Popgun, Keem & Roma, The Beautiful People, superJupiter
* 2005: Marble Arch, Bercedes Menz, Palisades, Noelle, Cam'n A-lee feat. Chicosepoy, Suzuka, Animal Alpha, BNC, Ensenada
* 2006: Strawberry Sadness, Bellman, The Fernets, Monomen, DonkeyBoy, Desperado, Caddy, Orangebox, Herreløse
* 2007: The Royalties, X-Queen of the Astronauts, Nina Nielsen, Karatkorn, Sirka Ragnar, FORK!, Rektor, The Fuel, The School
* 2008: Katzenjammer, Soul Theory & Keem One, Dobbelmono, Dylan Mondegreen, Simon Says No!, Magnus Sinnes, Howl, The Work, Pirate Love
* 2009: Jones Nielsen, Vinter in Hollywood, John Olav Nilsen & Gjengen, Manheads, Children and Corpse Playing in the Streets, Fjorden Baby!, Captain Credible, Lars Vaular, The Megaphonic Thrift
* 2010: Kvelertak, Proviant Audio, CCTV, Jabaman, Team Me, Blood Command, Moi, Put Your Hands Up For Neo-Tokyo, Leif & the Future
* 2011: Brighton, Machine Birds, Oslo Ess, Forza
* 2012: Lemaitre, Bendik, Overthrow, Autolaser
* 2013: Synne Sanden, Ekkolodd, Bits Between, Intertwine
* 2014: Shy for Shore, The Wolves, Farao, Carnival Kids
* 2015: Sløtface, WDSTCK, Silja Sol, Miss Tati
* 2016: Fasit, Ida Stein
* 2017: Emma Jensen, Lüt, Pom Poko
* 2018 (vår): Kald Flamme, Hanne Mjøen, Heave Blood & Die
* 2018 (høst): brenn. og Company Ink
* 2019: , 
* 2020: , 
* 2021: , 
* 2022: Makosir, Hammok
* 2023: Milja and the Milky Way, Han Herman
* 2024: , 
* 2025: Elia, May

## Referanser


## Eksterne lenker
* 
* Urørt på NRK Radio